Úradný vestník L 310 , 19/11/1998 S. 0014 - 0016



Rozhodnutie Spoločného výboru EHP č. 30/98 z 30. apríla 1998, ktorým sa mení a dopĺňa príloha II (Technické nariadenia, normy, testovanie a overovanie) k Dohode EHP SPOLOČNÝ VÝBOR EHP, so zreteľom na Dohodu o Európskom hospodárskom priestore v znení Protokolu, ktorým sa upravuje Dohoda o Európskom hospodárskom priestore, ďalej len "dohoda", najmä na jej článok 98, keďže príloha II k dohode bola zmenená a doplnená rozhodnutím Spoločného výboru EHP č. 66/97 zo 4. októbra 1997 [1]; keďže smernica Komisie č. 95/17/ES z 19. júna 1995, ktorou sa stanovujú podrobné pravidlá uplatňovania smernice Rady 76/768/EHS vzhľadom na nezahrnutie jednej alebo viacerých prísad do zoznamu, používaných na označovanie kozmetických výrobkov [2] by sa mala zahrnúť do dohody, ROZHODOL TAKTO: Článok 1 Za bod 8 (smernica Komisie 96/45/ES) kapitoly XVI prílohy II k tejto dohode sa vkladá tento bod: "9. 395 L 0017: smernica Komisie 95/17/ES z 19. júna 1995, ktorou sa ustanovujú podrobné pravidlá uplatňovania smernice Rady 76/768/EHS vzhľadom na nezahrnutie jednej alebo viacerých prísad do zoznamu, používaných na označovanie kozmetických výrobkov (Ú. v. ES L 140, 23.6.1995, s. 26). Ustanovenia smernice znejú na účely súčasnej dohody v týchto úpravách: a) Druhý odsek článku 9 sa nahrádza takto: "a) Ak je rozhodnutie príslušného orgánu niektorého členského štátu EÚ odmietnuté iným členským štátom EÚ, Komisia prijme rozhodnutie podľa postupov uvedených v článku 10 smernice Rady 76/768/EHS a o svojom rozhodnutí informuje Dozorný orgán EZVO. b) Ak je rozhodnutie oprávneného orgánu členského štátu EÚ odmietnuté štátom EZVO: i) Štát EZVO predloží Dozornému orgánu EZVO odôvodnené odmietnutie. ii) Ak Dozorný orgán EZVO po preskúmaní v zmysle procedúr stanovených v súlade s protokolom 1 článok 4 písm. d tejto dohody zistí, že odmietnutie nie je opodstatnené, prijme rozhodnutie nepredložiť odmietnutie Komisii a o tomto rozhodnutí informuje Komisiu. iii) Ak Dozorný orgán EZVO zistí, že odmietnutie je opodstatnené, predloží ho Komisii. iv) Komisia zaháji postupy uvedené v článku 10 smernice Rady 76/768/EHS. v) Komisia informuje o svojom rozhodnutí Dozorný orgán EZVO. vi) Ak Komisia rozhodne, že odmietnutie nie je opodstatnené, Dozorný orgán EZVO môže túto záležitosť postúpiť Spoločnému výboru EHP, ktorý sa ňou bude zaoberať v súlade s článkom 111 tejto dohody. c) Ak rozhodnutie oprávneného orgánu štátu EZVO odmietne iný štát EZVO, Dozorný orgán EZVO prijme rozhodnutie v súlade s postupmi stanovenými v súlade s protokolom 1 článok 4 písm. d tejto dohody. Informuje Komisiu o prijatom rozhodnutí a Komisia predloží rozhodnutie členským štátom EÚ. d) Ak je rozhodnutie oprávneného orgánu štátu EZVO odmietnuté členským štátom EÚ: i) Členský štát EÚ predloží Komisii odôvodnené odmietnutie. ii) Ak Komisia po konzultácii a prípadných príslušných postupoch, zistí, že odmietnutie nie je opodstatnené, rozhodne nepredložiť odmietnutie Dozornému orgánu EZVO a o tomto rozhodnutí informuje Dozorný orgán EZVO. iii) Ak Komisia zistí, že odmietnutie je opodstatnené, Komisia predloží odmietnutie Dozornému orgánu EZVO. iv) Dozorný orgán EZVO prijme rozhodnutie v súlade s postupmi stanovenými v súlade s protokolom 1 článok 4 písm. d tejto dohody. v) Dozorný orgán EZVO informuje o svojom rozhodnutí Komisiu. vi) Ak Dozorný orgán EZVO rozhodne, že odmietnutie nie je opodstatnené, Komisia môže túto záležitosť postúpiť Spoločnému výboru EHP, ktorý sa ňou bude zaoberať v súlade s článkom 111 tejto dohody." b) Do prílohy k tejto smernici (Postup pre poskytnutie registračného čísla uvedený v článku 4) sa za bod 2 vkladá tento bod: "3. Štátom EZVO EHP sú priradené tieto kódy: 91 Island 92 Lichtenštajnsko 93 Nórsko"." Článok 2 Znenia smernice 95/17/ES v islandskom a nórskom jazyku, ktoré sú priložené k príslušným jazykovým verziám tohto rozhodnutia, sú autentické. Článok 3 Toto rozhodnutie nadobúda účinnosť dňa 1. mája 1998 za predpokladu, že Spoločný výbor EHP obdržal všetky oznámenia podľa článku 103 ods. 1 dohody. Článok 4 Toto rozhodnutie sa uverejňuje v oddiele EHP a v doplnku EHP k Úradnému vestníku Európskych spoločenstiev. V Bruseli 30. apríla 1998 Za Spoločný výbor EHP predseda F. Barbaso [1] Ú. v. ES L 30, 5.2.1998, s. 37. [2] Ú. v. ES L 140, 23.6.1995, s. 26. --------------------------------------------------